Document ID: 32010R0894

KOMISSION ASETUS (EU) N:o 894/2010,
annettu 8 päivänä lokakuuta 2010,
asetuksessa (ETY) N:o 2454/93 osana yleistä tullietuusjärjestelmää annetusta alkuperätuotteiden käsitteen määritelmästä poikkeamisesta Kap Verden erityistilanteen huomioon ottamiseksi tiettyjen tästä maasta yhteisöön vietävien kalastustuotteiden osalta annetun asetuksen (EY) N:o 815/2008 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 247 artiklan,
ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2) ja erityisesti sen 76 artiklan,
sekä katsoo seuraavaa:
(1)
Kap Verdelle myönnettiin poikkeus asetuksessa (ETY) N:o 2454/93 säädetyistä alkuperäsäännöistä komission asetuksella (EY) N:o 815/2008 (3), ja tämän poikkeuksen nojalla eräitä ei-alkuperäkaloista Kap Verdessä valmistettavia kalastustuotteita voidaan pitää Kap Verden alkuperätuotteina. Poikkeuksen on määrä päättyä 31 päivänä joulukuuta 2010.
(2)
Kap Verde pyysi 21 päivänä joulukuuta 2009 päivätyssä kirjeessä, että vuodeksi 2010 myönnettyjä määriä korotettaisiin kahdessa asetuksen (EY) N:o 815/2008 soveltamisalaan kuuluvista kolmesta kalastustuoteluokasta. Se toimitti pyyntönsä tueksi täydentäviä tietoja 8 päivänä kesäkuuta 2010 päivätyllä kirjeellä.
(3)
Pyynnön mukaan vuodeksi 2010 alun perin myönnettyjä kokonaismääriä olisi korotettava valmistettujen ja säilöttyjen makrillifileiden osalta 3 600 tonniin sekä valmistettujen ja säilöttyjen auksidien osalta 1 500 tonniin.
(4)
Vuosiksi 2008 ja 2009 alun perin myönnettyjen vuosittaisten kokonaismäärien ansiosta kalanjalostusalan tilanne on parantanut huomattavasti, ja pienimuotoista kalastusta harjoittavaa Kap Verden laivastoa, joka on maalle elintärkeä, on voitu elvyttää jossakin määrin. Näyttää kuitenkin siltä, että eräät taloudelliset ja maantieteelliset olosuhteet vaikuttivat Kap Verden laivaston elvyttämiseen suunnitelluille tasoille, minkä vuoksi lisäinvestoinnit ovat tarpeen.
(5)
Pyynnössä osoitetaan, että jos poikkeuksen nojalla kaupan pidettäviä määriä ei koroteta, Kap Verden kalanjalostusalan mahdollisuudet jatkaa vientiä Euroopan unioniin pienenisivät huomattavasti, mikä voisi tyrehdyttää tarvittavat lisäinvestoinnit.
(6)
Sen vuoksi poikkeuksen nojalla kaupan pidettäviä määriä on tarpeen korottaa, jotta varmistetaan, että paikallisen kalastuslaivaston elvyttäminen jatkuu, ja parannetaan siten laivaston valmiuksia toimittaa alkuperäkalaa paikalliselle kalanjalostusalalle.
(7)
Asianomaisia kahta tuoteluokkaa koskevien nykyisten kiintiöiden uskotaan täyttyvän paljon ennen vuoden 2010 päättymistä, millä myöskin voidaan perustella tarvetta korottaa vuodeksi 2010 myönnettyjä määriä. Ei kuitenkaan näytä asianmukaiselta hyväksyä pyydettyjä määriä kokonaisuudessaan. Erityisesti olisi otettava huomioon se, että alkuperäkalan hankintamahdollisuuksia on jo paljon, sillä hankintoja voidaan suorittaa paikallisilta aluksilta ja kahdenvälisen kumulaation kautta.
(8)
Vuodeksi 2010 myönnettyjä määriä olisi näin ollen korotettava 2 500 tonniin valmistettujen ja säilöttyjen makrillifileiden osalta ja 875 tonniin valmistettujen ja säilöttyjen auksidifileiden osalta, sillä näiden määrien katsotaan olevan riittäviä, jotta Kap Verden jalostusala pystyy jatkamaan vientiään Euroopan unioniin ja jotta paikallisviranomaisille annetaan tukea niiden pyrkimyksissä varmistaa paikallisen kalastuslaivaston elvyttämisen jatkuminen onnistuneella tavalla.
(9)
Sen vuoksi asetusta (EY) N:o 815/2008 olisi muutettava.
(10)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 815/2008 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2010.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä lokakuuta 2010.

Labels: 3
15
18
6